Contràriament a totes les altres pàgines d'aquest mòdul, aquesta configura el dimoni d'emmagatzematge de Bacula, i no pas el director. Permet controlar quins dispositius de cinta i quins directoris s'utilitzen per a fer les còpies. Cada entrada de la llista defineix un dispositiu d'emmagatzematge, que ha de tenir un nom únic, un fitxer de dispositiu o directori (com ara /dev/st0 o /backup), i un nom de tipus de mitjà.

Els dispositius definits aquí es poden referenciar dins la pàgina de Dimonis d'Emmagatzematge, que al seu torn es pot utilitzar en els treballs de còpia. Així, si vols crear un nou directori per fer-hi còpies, l'has d'afegir tant aquí com a la llista de dimonis. A més a més, tot directori nou s'ha d'etiquetar primer (utilitzant la pàgina d'Etiquetatge de Volums) abans que Bacula hi pugui escriure res.

Tingues en compte que els canvis fets en aquesta pàgina només s'activaran quan facis clic sobre el botó Reinicia Bacula de la pàgina principal del mòdul.